als_Latn dik_Latn sag_Latn
Në panairin “Innovation Lounge” në Londër të Anglisë është prezantuar një pajisje e re, shumë interesante për modën. Kjo pajisje e quajtur Fashion 3D përdor teknologjinë e modeleve 3D në fushën e veshjeve. Kjo teknologji do t’u japë mundësi përdoruesve që të kenë dhomat virtuale të provës, ku mund të provojnë çdo gjë dhe të shikojnë nëse ju bën apo jo.
Pajisja Fashion 3D është e pajisur me disa kamera dhe sensorë që regjistrojnë format e personit i cili vendoset para pasqyrës- monitor dhe i projekton virtualisht në proporcion me trupin.
Kështu klientët nëpërmjet kësaj pasqyre magjike mund të provojnë rroba të ndryshme pa pasur nevojë që t’i veshin vërtet. Kjo do të ndihmojë që ata të kursejnë kohë dhe të shmangin lodhjen që shkakton zakonisht kërkimi për rrobat e duhura dhe që rrijnë mirë në trup.
(Herë të lexuara: 291)
als_Latn als_Latn als_Latn als_Latn